Prije pet godina, osjetila sam djelić onoga
kako se vjerojatno osjećala Alisa u zemlji čudesa.
Sa Sveučilišta Penn State zamolili su me, kao komunikologa,
da držim kolegij komunikologije studentima inženjerstva.
Bojala sam se. (Smijeh)
Doista sam se bojala tih pametnih studenata s velikim mozgovima,
velikim knjigama i velikim, nepoznatim riječima.
No, kako su se ti razgovori odvijali
iskusila sam vjerojatno što i Alisa kad se spustila
niz zečju rupu i vidjela vrata koja vode u jedan sasvim novi svijet.
Tako sam se i ja osjećala za vrijeme tih razgovora
sa studentima. Bila sam zadivljena njihovim idejama
i željela sam da i drugi iskuse tu "zemlju čudesa".
Vjerujem da je ključ za otvaranje tih vrata
dobra komunikacija.
Očajnički je potrebna dobra komunikacija
naših znanstvenika i inženjera da bismo promijenili svijet.
Znanstvenici i inženjeri su ti koji
rješavaju naše najveće izazove, od energije
do okoliša i zdravstvene njege, između ostalog,
a ako mi nismo informirani o tome i ne razumijemo,
tad njihov posao nije gotov. Odgovornost nas
kao ne-znanstvenika jest imati te interakcije.
Ti predivni razgovori ne mogu se dogoditi ako nas znanstvenici
i inženjeri ne pozovu da vidimo njihovu "zemlju čudesa".
Stoga, znanstvenici i inženjeri, molim vas, govorite kao štreberi.
Želim vam pokazati nekoliko načina na koje to možete učiniti
kako biste bili sigurni da vidimo da je znanost seksi
te da je inženjerstvo zanimljivo.
Prvo pitanje na koje morate odgovoriti: Pa što?
Recite nam zašto je nama bitna vaša znanost.
Nemojte samo reći da proučavate trabekule, nego recite da
već recite da proučavate trabekule, mrežastu strukturu naših kosti,
zato što je to važno za razumijevanje i liječenje osteoporoze.
I dok nam opisujete znanost, ne koristite žargon.
Žargon je barijera na putu prema razumijevanju vaših ideja.
Naravno, možete reći "spacijalno i temporalno",
ali zašto ne biste samo rekli "prostor i vrijeme", što nam je lakše razumjeti?
Činjenje vaših ideja pristupačnijima nije isto kao poglupljivanje.
Umjesto toga, kao što je Einstein rekao, sve učinite što
jednostavnijim, ali ne jednostavnijim od toga.
Možete jasno prenijeti svoju znanost
bez ugrožavanja ideja.
U obzir trebate uzeti primjere, priče i analogije.
Na te načine nas možete zaokupiti
i zainteresirati za sadržaj.
Dok prezentirate svoj rad, ne koristite natuknice. (bullet points = meci)
Jeste li se ikad pitali zašto se zovu "bullet points"? (Smijeh)
Što meci rade? Meci ubijaju,
a natuknice ubijaju vašu prezentaciju.
Ovakav slajd ne samo da je dosadan, nego se previše oslanja
na dio mozga zadužen za jezik zbog čega postanemo preplavljeni.
S druge strane, ovaj primjer slajda Genevieva Browna je efektivniji.
Pokazuje kako je specijalna struktura trabekula
tako jaka da je zapravo inspirirala
jedinstveni dizajn Eiffelovog tornja.
Važno je koristiti jednu, čitljivu rečenicu
u koju se publika može osloniti ako se malo izgubi
te pružiti slike koje će privući naša druga osjetila
i stvoriti dublji osjećaj razumijevanja
onoga što se opisuje.
To je samo nekoliko uputa koje mogu pomoći
nama ostalima da otvorimo vrata i vidimo čuda
znanosti i inženjerstva.
Inženjeri s kojima sam radila naučili su me
povezati se sa svojim unutarnjim štreberom
pa zato sve želim sažeti jednom formulom. (Smijeh)
Uzmite svoju znanost, oduzmite natuknice i žargon,
podijelite s važnošću,
značenje podijelite s onim što je publici važno
i pomnožite sa strašću koju imate
za taj nevjerojatan posao koji radite.
To će biti jednako nevjerojatnim interakcijama
koje su pune razumjevanja.
Dakle, znanstvenici i inženjeri, kad riješite ovu jednadžbu,
svakako razgovarajte štreberski sa mnom. (Smijeh)
Hvala. (Pljesak)